b'\n_START_ARTICLE_\nRaginpert\n_START_PARAGRAPH_\nRaginpert ali Raginbert je bil vojvoda Torina in nato nekaj mesecev leta  701 kralj Langobardov, * ni znano, \xe2\x80\xa0 701._NEWLINE_Bil je sin kralja Godeperta (vladal 661-662) in vnuk kralja Ariperta I. (vladal 653-661). Leta 701 je odstavil svojega prane\xc4\x8daka, kralja Liutperta, si prilastil njegov polo\xc5\xbeaj in v nasledstveno linijo vklju\xc4\x8dil svojega sina Ariperta.  S svojimi Nevstrijci iz Piemonta je napadel regenta Anspranda  in ga v bitki pri Novari porazil. Kmalu zatem je umrl. Nasledil ga je sin Aripert, vendar ne takoj po njegovi smrti.'